Source: http://www.sportulsatmarean.ro/index.php/handbal/item/1778-handbal-handbalistii-satmareni-invinsi-in-deplasare-la-constanta
Timestamp: 2017-12-13 05:32:48+00:00

Document:
Handbaliștii sătmăreni, învinși în deplasare la Constanța
Foto: Daniel Ivan
Handbaliștii de la CSM Satu Mare au jucat în cadrul etapei a XXIV-a la Constanța, pe terenul ocupantei locului patru din Liga Zimbrilor, HC Dobrogea Sud.
La primul meci al antrenorului Aihan Omer pe banca tehnică a echipei din Constanța, formația de pe litoral a câștigat la scor, 37 - 26, meciul jucat în compania echipei CSM Satu Mare.
Ca în multe alte meciuri jucate în deplasare, handbaliștii sătmăreni au început foarte bine jocul și au condus cu 3-1 după patru minute și cu 6-4 în minutul nouă, antrenorul Aihan Omer fiind nevoit să ceară time-out pentru a opri seria bună a sătmărenilor. Intervențiile bune ale lui Cioroiu cumulate cu golurile marcate de Mureșan (min. 10 și 14) și Stan le-au adus celor de la CSM un avantaj de trei goluri la mijlocul primei reprizei, 9-6. Constănțenii au revenit și au egalat la 9 după doar un minut, iar în minutul 17 au trecut pentru prima dată la conducere, 10-9. A urmat o perioadă în care cele două echipe au trecut alternativ la conducere, 12-11 (min. 21,00), 12-13 (min. 23, gol Ungar), 14-13 (min. 26), iar la pauză s-a intrat cu un avantaj de un gol pentru gazde, 17-16.
În repriza secundă echilibrul s-a menținut doar în primele zece minute când scorul arăta 23-21, după care constanțenii s-au distanțat încet și sigur speculând la maxim greșile sătmărenilor din atac și înscriind pe contre foarte rapide: 26-22 (min. 13), 28-22 (min. 14), 31-24 (min. 20). Finalul de meci a înregistrat și cea mai mare diferență de goluri a meciului, cele 11 goluri în favoare echipei HC Dobrogea Sud consființind o victorie clară a gazdelor și un debut perfect pentru antrenorul Aihan Omer.
HC Dobrogea Sud 37 -26 CSM Satu Mare (17-16)
Arbitrii: C.Murariu(NT)/M.Tabacariu(NT);
Observator FRH: H.Belu(B);
CSM Satu Mare: Cioroiu, Pogyină - Trifunovic 7 goluri, Stan 5 goluri, Ungar 4 goluri, Mureșan 4 goluri, Suciu 2 goluri, Rogoz, 1 gol, Crăciun 1 gol, Avramescu 1 gol, Campar 1 gol;
Rezultatele înregistratîn etapa a XXIV-a:
CSU Suceava 26 - 24 AHC Potaissa Turda
HC Dobogea Sud 37 - 26 CSM Satu Mare
Dunărea Călărași 29 - 26 CSA Steaua București
CSM Făgăraș 28 - 25 SCM Poli Timișoara
HC Vaslui 24 - 23 CSM Focșani
HC Odorhei – Dinamo București, luni, ora 18:00

References: CSM 
 CSM 
 CSM 
 CSM 

CSM 
 CSM 

CSM 
 CSM